Ammin i neẓra, tamurt-nneɣ si tella ma thenna ass amellal, ɛerrmen yimadafen, yal yeǧǧ yettawi-d yid-s tkumma-nnes, seg yimadafen i yellan ɣer-sen tazrirt d tameqqrant ɣef uɣref adzayri niɣ acawi s lexṣuṣ, amadaf aɛrab, ɣef tazwara wwin-d ddin, syidin rnin ḍefren-d yineggura, seg tenfusin i yellan usint-id si tmurt-nsen ad naf tanfust n Lǧazya, tanfust taɣerfant-aya yutlay-d fell-as Merdasi di Rradyu n Tbatent, mani i d-yuca akked netta awal ɣef tedra n tenfusin i izellgen deg Wawras ameqqran1, yenna-d belli tanfust taɣerfant-aya tusa-d si Lyamen.